Det beste som kunne skje

***The Upside of Anger*** er en amerikansk romantisk komedie-film fra 2005 regissert av Mike Binder, som også var med på å skrive manus. Hovedrollene spilles av Joan Allen, Kevin Costner og Evan Rachel Wood. Filmen hadde premiere i januar 2005 under Sundance filmfestival.

## Handling
Åpningsscenen begynner i medias res og presenterer Terry Wolfmeyer og en venn, Denny Davies, som er til stede i en begravelse. Filmen hopper deretter tre år tilbake, når en sterkt beruset Terry annonserer til døtrene Hadley, Andy, Emily og Popeye at faren deres, Grey, har forlatt familien for å flytte sammen med hans sekretær til Sverige. De neste par årene fortsetter Terry å drikke alt for mye alkohol, for å takle sin sinne og smerte etter at ektemannen hennes forsvant. Men dette får døtrene hennes til å mislike Terry. Hun deler senere nyheten om ektemannen sin med naboen Denny, en pensjonert baseball-spiller. De kommer gradvis nærmere hverandre, og innleder etter hvert et intimt forhold.

Denny hjelper Andy med å få jobb som produksjonsassistent ved radiostasjonen der han arbeider. Der møter hun Shep, Dennys produsent, som er en tvilsom karakter i 40-årene. Andy og Shep innleder et forhold som Terry avskyr og gjør henne sint. I mellomtiden har Popeye, en videregående-elev, en romanse med klassekameraten Gorden. Men Gordon avslører for henne at han faktisk er homofil. De blir i stedet nære venner, og knytter snart bånd over sine respektive hjem som de mener er ødelagte.

Terry krangler med Emily, som ønsker å satse på en karriere som profesjonell ballett-danser. Hun avviser derfor morens ønske om at hun burde studere ved et universitet. Men Emily gir snart etter, og begynner som student ved University of Michigan i Ann Arbor. Men hun blir snart innlagt på sykehus for komplikasjoner, på grunn av en spiseforstyrrelse. Hun reiser hjem for å komme seg, og etter en kveld sammen med hele familien ser det ut til at Terry aksepterer Emilys ønske om å satse på dans. I mellomtiden gjør Andy det bra i jobben sin ved radiostasjonen.

Hadley fullfører college, og forteller umiddelbart etterpå moren og søstrene at hun er gravid og forlovet med kjæresten sin David. Terry reagerer med sinne for at Hadley ikke hadde fortalt henne dette tidligere, og hun har aldri introdusert henne for David. Dette fører til en pinlig fyllescene under en lunsj sammen med Davids foreldre. Når en eiendomshandel som involverer både Denny og Terry endelig går i boks, starter byggingen i området rundt hjemmene deres. En arbeider avdekker ved et uhell en forlatt, delvis overbygd brønn, hvor Grey Wolfmeyers kropp blir oppdaget. Noe som avslører at han egentlig aldri hadde forlatt familien sin. Snarere hadde han ved et uhell falt ned i brønnen og dødd.

Fordi Greys sekretær brått hadde returnert til Sverige samtidig som han forsvant, trodde Terry at ektemannen hadde stukket av sammen med sekretæren sin. Når historien vender tilbake til den første scenen, forlater Wolfmeyer-familien og Denny - nå en del av familien deres - Greys begravelse for å avsløre at Terry - selv om hun er trist og sørgende - forsoner seg med sine egne og døtrenes livsvalg. Hun finner dermed litt indre fred.

## Skuespillere
* Joan Allen som Terry Wolfmeyer
* Kevin Costner som Denny Davies
* Alicia Witt som Hadley Wolfmeyer
* Keri Russell som Emily Wolfmeyer
* Erika Christensen som Andy Wolfmeyer
* Evan Rachel Wood som Lavender "Popeye" Wolfmeyer
* Mike Binder som Adam "Shep" Goodman
* Tom Harper som David Jr.
* Dane Christensen som Gorden Reiner
* Sarah Coomes som Anna Holstein
* Danny Webb som Grey Wolfmeyer
* Magdalena Manville som Darlene
* Suzanne Bertish som Gina
* David Firth som David Sr.
* Rod Woodruff som Dean Reiner
* Stephen Greif som Emily's doktor

## Referanser


## Eksterne lenker
*